มันนี่ทูเดย์
ธนาคารกรุงไทย แจ้งว่า ธนาคารกำหนดปิดระบบอิเล็กทรอนิกส์ชั่วคราว ในวันอาทิตย์ที่ 19 มิ.ย. 2559
18 มิ.ย. 2559

กรุงไทยปิดระบบชั่วคราว
ธนาคารกรุงไทย แจ้งว่า ธนาคารกำหนดปิดระบบอิเล็กทรอนิกส์ชั่วคราว ในวันอาทิตย์ที่ 19 มิ.ย. 2559 ระหว่างเวลา 00.00-05.00 น. เพื่อพัฒนาและเพิ่มประสิทธิภาพของระบบงาน ส่งผลให้ลูกค้าจะไม่สามารถใช้บริการบางประเภท ได้แก่ KTB Netbank KTB Corporate Online บริการชำระค่าสินค้าและบริการทุกช่องทาง
ทุนสำรองฯ เพิ่มต่อเนื่อง
ธนาคารแห่งประเทศไทย (ธปท.) รายงานตัวเลขทุนสำรองเงินตราต่างประเทศ วันที่ 10 มิ.ย. 2559 อยู่ที่ 178.9 พันล้านเหรียญสหรัฐ หรือ 6,309.8 พันล้านบาท (อัตราแลกเปลี่ยน 35.27 บาท/เหรียญสหรัฐ) เพิ่มขึ้นจากวันที่ 3 มิ.ย. ที่มี 178.0 พันล้านเหรียญสหรัฐ หรือ 6,278 ล้านบาท เพิ่มขึ้นประมาณ 9,000 ล้านเหรียญสหรัฐ หรือ 3.1 แสนล้านบาท ส่วนฐานะฟอร์เวิร์ดสุทธิของไทย วันที่ 10 มิ.ย. อยู่ที่ 15.0 พันล้านเหรียญสหรัฐ เทียบกับวันที่ 3 มิ.ย. อยู่ที่ 15.6 พันล้านเหรียญสหรัฐ 
พันธบัตรออมทรัพย์เหลือ 6.8 พันล.
สำนักงานบริหารหนี้สาธารณะ กระทรวงการคลัง แจ้งว่า พันธบัตรออมทรัพย์ ล่าสุดยังมีเหลือ 6,872.716 ล้านบาท ผู้สนใจสามารถซื้อได้ที่ ธนาคารกรุงเทพ คงเหลือ 1,421.536 ล้านบาท กรุงไทย เหลือ 350.963 ล้านบาท กสิกรไทย เหลือ 2,649.868 ล้านบาท และไทยพาณิชย์ เหลือ 2,450.349 ล้านบาท